د بامیانو ولایت د افغانی سرې میاشتې نماینده ګۍ د ځوانانو او رضاکارانو د ښوونیز مرکز د ۲۵۵ زده کوونکو د فراغت غونډه ترسره شوه! نن یکشنبه د روان ۱۴۴۵ سپوږمیزکال د شعبان المعظم میاشتی په ۲۸ مه نیټه، چی د ۱۴۰۲ لمریز کال د کب میاشتی له ۲۰ مې نیټی سره سمون لری.د بامیانو ولایت د افغانی سرې میاشتې نماینده ګۍ دځوانانو او رضاکارنو دښوونیز مرکز له ۲۵۵ تنو زده کوونکو دفراغت غونډه دنماینده ګۍ د رئیس مولوی حیات خان صافی صاحب او یوشمیر کارمندانو او رضاکار استاذانو په حضور کې ترسره شوه. غونډه د قرآن عظیم الشان دڅو مبارکو آیتونو په تلاوت سره پیل شوه.ورپسی دبامیانو ولایت د نماینده ګۍ رئیس دعلم د فضیلت او اهمیت په اړه خبری وکړلی. او د افغانی سرې میاشتې ټولنې د ښوونیز بهیر په اړه معلومات وړاندې کړل او همدا راز زده کوونکو ته یې ډاډ ورکړ چې د بامیانو ولایت د ښوونیز مرکز دروازې ستاسې پر مخ خلاصې دی او یاد ښوونیز مرکز دا تعهد لری ترڅو د ځوانانو په سالمه روزنه کې خپل فعال رول ادا کړی. وروسته بیا د ښوونیز مرکز مدیر میرزاحسین محمدی دښوونیز مرکز فعالیتونه او لاسته راوړنی د غونډې له ګډونوالو سره شریک کړل. ددې تر څنګ څو تنو زده کوونکو په انګلیسی اوفارسی ژبو باندی مقالی وویلی. او په اخره کې بریالی کسانو ته بری لیکونه ورکړل شول. او غونډه د اختتامیې دعا په لوستلوسره پای ته ورسېده! دیادونی وړ ده چې په یاد ښوونیز مرکز کې ۲۵۵ تنه نارینه او ۱۲۶ ښځینه زده کوونکې د انګلیسی، کمپیوټر، عمومیات او ددی ترڅنګ په دینی زدکړو بوخت و چې نن یی دفراغت غونډه ترسره شوه . د بامیانو ولایت دافغانی سرې میاشتې نماینده ګۍ ریاست د نشراتو مدیریت